Gudrun Ruud

Gudrun Marie Ruud (født 14. april 1882 i Kristiania, død 31. desember 1958) var en norsk lærer, zoolog og amanuensis som forsket på embryologi med salamandere som forsøksdyr.Lauritz Sømme, Gudrun Ruud i Store norske leksikon.

Etter Olaf Bergs pikeskole og examen artium 1900 fra Aars og Voss' skole, studerte hun til lærer, før hun tok en embetseksamen i naturlige realfag ved Universitetet i Oslo. I studietiden jobbet hun for astronomen Carl Størmer en tid og fra 1910 som assistent på deltid ved Zoologisk laboratorium,  der hun i 1916 ble fast ansatt som amanuensis med ansvar for undervisning laboratoriet, da i samarbeid med Kristine Bonnevie (1872–1948) som tok teorien.  Gudrun vant i 1915 H.M. Kongens gullmedalje for en avhanding om svarthåen sine hudlige sanseorganer.

Fram til 1920 var hun flere ganger ved Kaiser Wilhelm-Institut für Biologie i Dahlem utenfor Berlin for å studere den eksperimentelle method for forsøk på salamandere med den tyske embryolog Hans Spemann (1869–1941) som vant Nobelprisen i 1935.  I 1925 fikk hun et stipend fra The International Association of University Women,Lauritz Sømme (2012), Gudrun Ruud og det zoologiske laboratorium fra Museum for universitets- og vitenskapshistorie ved Universitetet i Oslo. og dro til Yale University i USA for å se nærmere på anatomen Ross Granville Harrison (1870–1959) på en nordamerikansk salamander. I 1932 ble hun innvalgt i Det Norske Videnskaps-Akademi. Hun ga seg i 1947, men ble i 1948 med i redaksjonen for bokverket Norges Dyreliv der hun skrev en artikkel om padder.

Hun var datter av Jonas Andreas Ruud (1837–1904) og Trine Emilie Husebye (1845–1922).Foreldrenes dødsår fra gravferdsetaten i Oslo  Faren var kjøpmann.
 Utgivelser 
 Ruud, G. (1914) Hudsanseorganene hos Spinax Niger i Nyt magazin for naturvidenskaperne, B.52.
 Ruud, G. (1920) Über Hautsinnesorgane bei Spinax niger Bon. II., i Die embryologische Entwicklung. Zoologische Jahrbücher. Abteilung für Anatomie und Ontogenie der Tiere, 41:459-546.

 Referanser 

Kategori:Norske zoologer
Kategori:Genetikere
Kategori:Alumni fra Universitetet i Oslo
Kategori:Vitenskapelig ansatte ved Universitetet i Oslo
Kategori:Medlemmer av Det Norske Videnskaps-Akademi
Kategori:Personer fra Oslo